Aizvadītajā sestdienā Jēkabpils apkārtnē pieķerti divi iereibuši transportlīdzekļu vadītāji
Pievienots: 13.01.2020 15:39
11.janvārī Valsts policijas darbinieki Jēkabpils apkārtnē pieķēruši divus transportlīdzekļu vadītājus, kuri pie stūres atradās alkohola reibumā. Valsts policijas Zemgales reģiona pārvalde informē, ka Jēkabpils novada Ābeļu pagastā apturēta automašīna "LADA 1118", ko vadīja 1950.gadā dzimusi sieviete, būdama 2,18 promiļu stiprā alkohola reibumā. Par transportlīdzekļa vadīšanu alkohola reibumā viņai noformēts administratīvā pārkāpuma protokols.
Savukārt Salas novada Salas pagastā apturēts velosipēda vadītājs - 1966.gadā dzimis vīrietis, kurš bija 1,48 promiļu stiprā alkohola reibumā. Arī viņam noformēts administratīvā pārkāpuma protokols par transportlīdzekļa vadīšanu alkoholisko dzērienu ietekmē.
Raksts izdrukāts no: www.jekabpilslaiks.lv
Adrese: http://www.jekabpilslaiks.lv/?mod=1&op=out&id=28125